Аднак камісар Ган запэўніў, што ніякай зьмены стратэгіі ў дачыненьні да Беларусі няма. І гэтая стратэгія аднолькавая для ўсіх краінаў — суседак Эўропы. Перадусім яны хацелі б бачыць cуседзяў, якія разьвіваюцца паводле мадэляў, блізкіх да мадэляў Эўразьвязу — з павагай да правоў чалавека і свабодаў. Толькі так, дарэчы, і можна гарантаваць бясьпеку ў рэгіёне. І камісар Ган запэўніў, што да Беларусі ня будуць прымяняцца нейкія падвойныя стандарты. Вядома, магчымасьцяў і рычагоў уплыву на Беларусь у Эўразьвязу значна менш у параўнаньні зь іншымі краінамі.